

ПРОПОЗИЦИЈЕ

# ЗА ТАКМИЧЕЊА МЛАЂИХ КАТЕГОРИЈА

# СЕЗОНА 2024/2025

1. **ОПШТЕ ОДРЕДБЕ**

1.1. Пропозиције за такмичења млађих категорија су допуна Пропозиција за так-

мичења КС РС и њима се регулишу само поједина питања такмичења за млађе

категорије на нивоу ПКС Бања Лука у сезони 2024/2025.година.

1.2. Систем такмичења за млађе категорије усваја Управни одбор ПКС на

приједлогe и мишљења учесника такмичења.

1.3. Свим такмичењима на нивоу ПКС Бања Лука непосредно руководи Комесар.

Комесара именује Управни одбор ПКС Бања Лука.

1.4. Организацију такмичења, поштивање одредби Кошаркашких правила и

Пропозиција такмичења спроводи Комесар.

1.5. Мјесто, дан и термин одигравања утакмице клуб домаћин је дужан доставити

нај касније 5 (пет) дана прије времена предвиђеног за почетак утакмице

(уторак до 12,оо часова за наредни викенд).

1.6.Сва такмичења на нивоу ПКС Бања Лука се спроводе по двоструком лига бод

систему и према календару и распореду такмичења. Једино у дугом кругу

такмичења умјесто Лиге за првака може се играти доигравање за првака.

Календар такмичења (почетак и завршетак) усваја Управни одбор ПКС

Бања Лука, а распоред и термини утврђују се послије обављеног жријеба такмичарских бројева.

1.7. Комесар на основу утврђеног распореда одређује календар такмичења за

поједине категорије, те благовремено и одговорно извршава све радње, предузима мјере и доноси све неопходне одлуке у циљу нормалног и регуларног одвијања такмичења које не излазе из оквира Пропозиција и не постоји потреба за изјашњавањем Управни одбора ПКС БЛ.

|  |  |  |
| --- | --- | --- |
| **2.** | **ЗВАНИЧНА ТАКМИЧЕЊА** | |
|  |  | |
| 2.1. | Званична такмичења у Републици Српској су:   * Првенство Републике Српске у мушкој и женској конкуренцији, * Првенство Републике Српске у конкуренцији млађих пионира, пионириа, кадета и јуниора, и * КУП Републике Српске | |
| 2.2. | | Сва такмичења млађих категорија у Републици Српској организују се и спроводе по двоструком лига бод систему (изузев 1/2 Финалних и Финалних турнира).  Првенство Републике Српске у категоријама млађи пионири и млађе пионирке се игра по Посебним Правилима од сезоне 2018/2019 (усвојенo на 2.Ванредној сједници Извршног одбора одржаној дана 23.08.2018.године).  Такмичења у категоријама: Млађи пионири/Млађе пионирке, Пионири/Пионирке,Кадети/ Кадеткиње и Јуниори/Јуниорке у Првенству РС за сезону 2024/2025 годину организује се као:   * Такмичење по Подручним кошаркашким савезима са бројем пријављених екипа, у одређеној категорији, * Два 1/2 Финална турнира, од којих:   - један чине двије (2) првопласиране екипе у одређеној категорији из ПКС Бања Лука, 1 (једна) ПКС Добој, а четврти учесник је побједник у доигравању између трећепласиране екипе из ПКС Бања Лука и другопласирене екипе из ПКС Добој.  - други чине по двије (2) првопласиране екипе у одређеној категорији из ПКС Бијељина и ПКС Романија – Херцеговина.   * Финални турнир у одређеној категорији, на којем право наступа имају по двије (2) првопласиране екипе са 1/2 Финалних турнира. | |
| 2.3. | | Првак Републике Српске (у одређеној категорији) је она екипа која на Финалном турниру освоји 1. мјесто.  Доигравањем (Ф-4) се добија само Првак РС, а све друге екипе остају на позицијама освојеним током лигашког дијела такмичења.  Првак РС (у одређеној категорији) стиче право наступа на Финалним такмичењима Првенства БиХ у млађим категоријама.  Право наступа на Финалним такмичењима Првенства БиХ стичу и остали учесници Финалног турнира КСРС на основу постигнутог пласмана, а број екипа учесница зависи од усвојеног Система такмичења у КС БиХ.   |  | | --- | | **Правило о годиштима у млађим категоријама**   * Млађи пионири / млађе пионирке: **2012.** и **2013**. годиште и млађи   (са навршених 10 година)  - Пионири / Пионирке: **2010**. годиште и млађи  - Кадети / Кадеткиње: **2008**. годиште и млађи  - Јуниори / Јуниорке: **2006.** годиште и млађи |   Орган за такмичење КСРС на основу конкурса доноси Одлуку којом ће се дефинисати домаћини 1/2 Финалних и Финалних турнира за текућу такмичарску сезону. | |

**3.** **ТЕХНИЧКИ НОРМАТИВИ**

3.1.- Од 01.09.2011.године обавезна је примјена Одлуке Извршног одбора КСРС која се односи на димензије терена (28х15, нова линија за 3 поена, поље ограничења, бочне линије за убацивање).

- Утакмице млађих категорија могу сеиграти и на теренима димензија 26 х 14 м.

3.3.На свим утакмицама, без обзира на категорију, морају се обезбиједити основни технички нормативи:

- записнички сто

- сат за мјерење времена (или штоперица)

-штоперица за мјерење 24 сек.

-гонг за најаву последњих 8 сек.

-показивачи личних грешака (играча и екипе)

-ознака (стрелица) за алтернативни посјед

-клупе за резервне играче и пратиоце и столица за измјене

-приручни семафор

НАПОМЕНА: мјерење времена на мобилни телефон и сл. се забрањује.

3.4.Утакмице се играју прописаним кожним лоптама, (Молтен).

Утакмице женских екипа играју се мањим лоптама (''шестица'')

Организатор утакмице дужан је да екипама 30 мин. прије почетка игре стави

на располагање најмање по двије исправне лопте,те првом судију лопту за играње.

**4. ЕКИПЕ, ТРЕНЕРИ И СЛУЖБЕНА ЛИЦА**

4.1. На утакмицама првенства за млађе категорије право наступа имају играчи

уредно регистровани у ПКС Бања Лука са лиценцама, списковима лиценцираних играча и службених лица за сезону 2024/2025, обављеним љекарским прегледом прије почетка првенства и полисом осигурања за играче.

4.2. Овјеравање регистрација играча обавља се најкасније три (3) дана прије почетка такмичења.

Клуб у току такмичења може регистровати играче само у случају да су то њихове прве регистрације.

4.3. За прелазак играча из клуба у клуб одређује се редовни и ванредни прелазни рок.

- Редовни прелазни рок завршава се три (3) дана прије почетка првенства.

- Ванредни прелазни рок почиње завршетком првога дијела првенства и траје до три (3) дана прије почетка другога дијела првенства.

4.4. Прелазак из клуба у клуб обавља се у складу са одредбама Регистрационог

правилника КС РС.

4.5. Играч млађих категорија који прелазак из клуба у клуб оствари у редовном

или ванредном прелазном року за сениоре, у такмичењу млађих категорија

може наступати само за екипу клуба у који је прешао.

4.6. Екипе могу водити Службеним правилима предвиђена лица (тренери) ако посједују лиценцу издату од стране Удружења кошаркашких тренера Републике Српске.

Своју дужност тренери обављају у складу са прописаним овлаштењима, у границама Правила игре и поштујући одредбе кодекса понашања стручних лица.

У случају да капитен обавља дужност тренера мора да има уредно издату тренерску лиценцу по Правилнику о лиценцирању тренера.

Свака екипа мора имати лиценцираног тренера. У случају да је тренер кажњен забраном вршења дужности на одређеном броју утакмица, екипа је у обавези, ако нема лиценцираног помоћног тренера, да извади привремену тренерску лиценцу капитену екипе.

**Екипа не може почети утакмицу без лиценцираног тренера или капитена коме је издата привремена тренерска лиценца.**

У изузетним случајевима, када тренер буде изненада спријечен да обавља своју функцију (породични проблеми, болест, смртни случај у породици и слично), екипу може да води капитен екипе. Та могућност се односи само на ту утакмицу.

4.7. Службени представник клуба, физотерапеут и љекар уколико су на клупи

екипе, морају имати одговарајућу лиценцу коју издаје ПКС Бања Лука.

Лиценце за физотерапеута и љекара се не наплаћују.

4.8. Клуб може изузетно у појединим категоријама пријавити највише двије (2) екипе.

Без обзира на пласман које остваре екипе, само једна екипа може наступити у

дургом кругу такмичења (Лига за првака)

Играч клуба који је пријавио двије екипе може наступити само за једну од

екипа. Први наступ играча одређује обавезу наступа за исту екипу.

То се односи само на први круг такмичења, док играју обје екипе.

Екипа се не може пријавити и учествовати у такмичењу ''ван конкуренције''

**4.9. Екипе у свим млађим категоријама наступају са 12 играча. Наступ са мање од 10 играча подлијеже санкцијама.**

**4.10. Екипе у конкуренцији млађих пионира не могу наступити ако немају 12 играча, а у конкуренцији млађих пионирки ако немају 10 играчица.**

4.11. Клуб који се пријави само за једну категорију такмичења мора прије почетка

такмичења регистровати најмање 12 играча који имају право наступа у тој категорији.

Клуб који се пријави за 2 категорије мора прије почетка такмичења регистровати најмање 24 играча

Клуб који пријави екипе у три (три) категорије мора имати регистрована најмање 30 играча и најмање два (2) тренера са лиценцама

4.12. Клуб може имати највише пет (5) играча-ице на двојну регистрацију, који су рођени послије 01.01.2004. године.

Услов за двојну регистрацију 5 (пет) играча је да матични клуб има најмање 10 (десет) регистрованих и лиценцираних властитих играча, за наведено такмичење.

Матични клуб који има регистроване млађе категорије НЕ МОЖЕ дати на двојну регистрацију играча/играчицу другом клубу за такмичења млађих категорија (Члан 51. Регистрационог правилника КСРС).

Двојна регистрација се примјењује у такмичењима КСРС, док се не може примјењивати са другим савезима у оквиру КС БиХ.

**4.13. Екипа домаћина мора обезбједити присуство лиценцираног представника медицинске службе, у супротном подлијеже санкцијама.**

**5.** **ОРГАНИЗАЦИЈА УТАКМИЦЕ**

5.1.Организацију утакмице врши клуб домаћин.

Утакмица се може одиграти ако је домаћин обезбједио прописане услове,

обавио све претходне радње и ако су присутна делегирана службена лица.

5.2.Организатор утакмице је обавезан да обезбиједи свлачионицу за гостујућу

екипу и свлачионицу за службена лица са санитарним чворовима .

5.3.Утакмица се организује према усвојеном календару и распореду такмичења,

одступања су дозвољена само у случају објективних околности које процје-

њује и о њима одлучује Комесар.

5.4.Утакмице се организују у правилу суботом и недељом у временском интервалу од 09,00 – 12,00 и од 17,00 – 20,30 часова

Утакмица се може одиграти и радним данима ако се обе екипе тако договоре.

**5.5.Уколико се утакмица одгоди због објективних околности нови термин се мора ОДМАХ одредити и усагласити са противничком екипом, с тим да тај рок не може бити дужи од 7 (седам) дана.**

5.6.Уколико се одгођена утакмица не одигра у предвиђеном року, иста ће бити

регистрована службеним резултатом у корист екипе која није тражила одгоду

утакмице.

5.7. Домаћин утакмице је дужан да вријеме, мјесто и дворану за утакмицу

најави Комесару и гостујућој екипи најмање 5 (пет) дана раније (уторак

до 12,00 часова за наредни викенд), у супротном, иста ће бити

регистрована службеним резултатом у корист гостујуће екипе.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6. *ДЕЛЕГАТ, СУДИЈЕ И ПОМОЋНЕ СУДИЈЕ***

6.1. Делегате и судије одређује Комесар, а помоћне судије УКС БЛ или клуб домаћин

из реда лица која су обучена за обављање тих послова, а то доказују прописаном лиценцом.

6.2. Листу делегата и судија предлаже Комесар (на основу приједлога УКС БЛ), а усваја

Управни одбор ПКС.

6.3. Листу помоћних судија одређује УКС БЛ након провјера знања Правила игре, те

издаје одговарајуће лиценце помоћног судије.

6.4. Клуб домаћин обавезан је за сваку утакмицу обезбиједити помоћне судије и

то: записничара, мјериоца времена и мјериоца 24 сек. искључиво са лиценцом и одговоран је за њихов рад.

Уколико клуб домаћин не може обезбиједити своје помоћне судије, исте ће делегирати УКС БЛ и одговарати за њихов рад.

6.5. Делегат извјештај ради на прописаном обрасцу (може попуњавати руком),

посебно водећи рачуна да се евидентира испуњење техничких норматива и

организација утакмице, у складу са Пропозицијама и Правилима игре.

Делегат ће такођер обавезно приказати обрачун трошкова службених лица

по врстама трошкова (таксе, дневнице, превоз).

За обрачун превоза, цијена горива ће бити објављена у билтену.

Службена лица која имају право на дневницу ће бити наведена у

делегирању за предстојеће коло.

Делегат је дужан доставити Канцеларији Савеза Извјештај, записник, пријавне листе и евентуалне изјаве најкасније првог радног дана до 10 часова након одигране утакмице.

6.6. Делегати и судије своју спријеченост за ангажовање морају најавити нај

касније 5 (пет) дана раније (понедјељком до 12,оо часова ) за наредни викенд.

Сваки отказ након овог рока ће се сматрати неоправданим , изузев

непредвиђених догађаја и биће санкционисан у складу са Пропозицијама.

**7. ЖАЛБА**

7.1.Жалба на утакмицу се најављује потписом капитена екипе у записник.

7.2.Текст жалбе доставља се делегату утакмице одмах по завршетку утакмице

(најкасније 30 минута) и обавезно је да подносилац жалбе наведе тачно и

прецизно предмет жалбе.

7.3. За сваку жалбу подносилац жалбе уплаћује износ од 100 КМ делегату

приликом предаје жалбе. Жалба која није најављена потписом капитена, која

није на вријеме уручена делегату, као и жалба за коју није уплаћен износ од

100 КМ неће се узети у разматрање.

**8. КАЗНЕНЕ ОДРЕДБЕ**

8.1. За све учињене прекршаје примјењују се одрговарајући чланови тачке 11.

Пропозиција такмичења КС РС. Новчане казне износе 30 % износа

предвиђених за клубове Прве мушке лиге (Тачка 11.4. Пропозиција такмичења

КС РС)

Казне за прекршаје који се најчешће евидентирају:

* неблаговремена и неуредна пријава утакмице……………………….15 КМ
* слаба организација записничког стола …………………………….........45 КМ.
* неплаћање трошкова службеним лицима ……………………...…… 90 КМ
* неадекватне просторије за екипе и судије …………………………… 60 КМ
* за сваку досуђену ТГ играча .………………………………………… 15 КМ.
* за сваку досуђену ТГ тренера ………………………………………… 30 КМ
* за сваку досуђену ТГ клупи екипе ……………………………………. 30 КМ
* за сваку досуђену искључујућу грешку играча ……………………… 30 КМ
* за сваку досуђену искључујућу грешку тренеру екипе ………… 60 КМ
* наступ на утакмици са мање од 10 (десет) играча ………………..90 КМ
* искључење или одустајање од такмичења ……………………..…. 450 КМ
* изгубљена утакмица утакмица ''без бoрбе'' ........................... 200 КМ
* неадекватна медицинска служба ............................................ 100 КМ

8.2. Тренеру екипе за коју се утврди да је наступао играч старијих годишта

одузима се лиценца и предаје у надлежност Дисциплинском судији.

8.3. Несавјесно понашање и неизвршавање одлука Управном одбора ПКС и

Комесара такмичења, а у вези такмичења и осталих активности које се

организују и спроводе на нивоу ПКС .....................................1 - 5 утакмица

(на вишем нивоу такмичења у оквиру КС РС).

***9. ФИНАНСИЈСКЛЕ ОБАВЕЗЕ***

9.1. Финасијске обавезе клубова учесника одређује Управни одбор ПКС Бања

Лука на основу Одлуке којом су утврђени износи за котизацију, таксе за

службена документа, износ такси и накнада за службена лица, чланарине и

слично.

9.2. Клуб који не измири обавезе по основу чланарине и претходна дуговања 7 (седам) дана прије почетка такмичења не може почети такмичење.

9.3. Службена лица (делегати и судије) су обавезни измирити обавезе по основу

чланарине 7 (седам) дана прије почетка такмичења.

9.4.Службена лица (делегати и судије) који не измире обавезе по основу

чланарине у предвиђеном року неће се накнадно уврштавати на листе.

Пропозиције су усвојене на сједници Управни одбор ПКС Бања Лука дана 12.09. 2024. године.

## ПРЕДСЈЕДНИК УО ПКС БЛ

Горан Цвикић